open-index/open-wikipedia-markdown huggingface dataset:
Nokkahuilu

**Nokkahuilu** on puupuhallinsoitin, jossa soittaja puhaltaa erityiseen suukappaleeseen eli ”nokkaan”. Nokkahuiluja valmistetaan sekä puusta että muovista useita eri kokoja.

## Historiaa
Nokkahuilun syntyaikaa ei tiedetä, mutta se kehitettiin nykymuotoonsa 1600- ja 1700-lukujen vaihteessa. Soitinta arvostettiin sen suloisen äänen vuoksi ja se nousi tärkeäksi renessanssin ja barokin aikana. Nokkahuilulle ovat säveltäneet muiden muassa Vivaldi, Händel, Telemann ja Bach. Esimerkiksi monet perinteisesti poikkihuilulla soitettavat Bachin sävellykset sävellettiin alun perin nokkahuilulle, huomattavimpana kaiketi neljäs Brandenburg-konsertto. Telemannin alkusoittosarja nokkahuilulle ja jousille a-mollissa (TWV 55:a2) on hänen tunnetuimpia teoksiaan ja Telemann käyttää myös joissakin teoksissaan samaan aikaan sekä nokka- että poikkihuilua, hyödyntäen molempien soitinten erityispiirteitä (esimerkiksi kvartetto d-mollissa, TWV 43:d1, Pöytämusiikin toisesta osasta).

1800-luvun alkaessa nokkahuilu oli enää lähinnä harrastelijoiden soitin, eikä se enää kuulunut orkestereihin. Nokkahuilut otettiin uudelleen käyttöön 1900-luvulla. Yhtenä tavoitteena oli vanhan musiikin esittäminen alkuperäisillä soittimillaan, mutta lisäksi havaittiin nokkahuilun soveltuvan hyvin musiikin opettamiseen. Nykyään nokkahuilua pidetään usein lasten soittimena, mutta maailmalla on useita ammattilaismuusikoita, jotka hyödyntävät nokkahuilua sen koko skaalalla.

## Rakenne, toiminta ja ääni
Soittimen nokkamainen suukappale ohjaa puhalletun ilman ääniaukossa olevaan terävään kulmaan. Äänen korkeutta säädetään peittämällä sormilla soittimen varressa olevia aukkoja. Jotkin äänet vaativat aukkojen osittaista peittämistä tietyllä tavalla. Jotta puinen nokkahuilu toimisi moitteettomasti, sitä pitää öljytä säännöllisesti. Nokkahuilun pitää antaa myös kuivua siihen soiton aikana kerääntyneestä kosteudesta.

Nokkahuiluja valmistetaan 22 eri kokoa, joista yleisimmin käytössä on neljä kokoa. Soitinta valmistetaan pääasiassa kahdella erilaisella sormituksella.

* *Englantilainen, moderni* tai *barokkisormitus* kehitettiin Englannissa 1900-luvun alussa. Se ei ole yhtä johdonmukainen alimman nuotin diatonisella asteikolla kuin saksalainen sormitus, mutta mahdollistaa paremman vireen ja on yleisin sormitus nykypäivänä.
* *Saksalainen* sormitus kehitettiin 1900-luvulla. Se on yksinkertaisempi ja helpompi, mutta ei kykene tuottamaan tiettyjä säveliä puhtaasti tai lainkaan.

Nokkahuilun ääni on kirkas ja pehmeä, mikä johtuu osaksi yläsävelsarjojen heikkoudesta. Englannissa soitinta pidettiin aikanaan erityisen hyvänä lintujen äänten matkimiseen, ja sille onkin sävelletty erityisesti lintuja imitoivia kappaleita.

## Lähteet

## Aiheesta muualla
Palokka

**Palokka** on Jyväskylän 41. kaupunginosa. Laajemmin ymmärrettynä Palokka käsittää Palokan kaupunginosan lisäksi sen lähialueet Palokkajärven ja Alvajärven rannoilla nelostien molemmin puolin. Virallinen Palokaksi nimetty kaupunginosa koostuu ainoastaan Pappilanrinteen ja Ritoniemen alueista.

Aikaisemmin Palokka muodosti taajaman, mutta nykyisin se on osa Jyväskylän keskustaajamaa. Suur-Palokassa on yli 14&nbsp;000 asukasta. Kaupungin tilastollisessa aluejaossa Palokka kuuluu Palokan-Puuppolan suuralueeseen.

Alueella toimii Palokka-Seura -niminen asukasyhdistys, joka ylläpitää myös paikallisportaalia. Palokassa ja sen ympäristössä on ilmestynyt paikallinen ilmaislehti *[[Palokka-lehti]]* vuodesta 2004 lähtien.

Palokassa on sekä omakotitaloasutusta että kerrostaloalueita. Palokassa sijaitsevat ostoskeskusalueet Palokankeskus ja Kirri. Palokan kirkko valmistui 1978 ja sitä laajennettiin 1999. Varsinaisen Palokan taajaman ulkopuolella maisemat ovat maaseutumaisia.   

## Urheilua ja musiikkia
Palokan Pyry voitti lentopallon naisten Suomen-mestaruuden 1995 ja sai hopeaa 1996. Kaukalopallossa seura sai SM-hopeaa 1985 ja pronssia 1984. Lisäksi Palokassa toimii juniorijääkiekossa Jyvässeudun Kiekko ja juniorijalkapallossa Palokan Riento. 

Palokan vanha tanssilava paloi 9. kesäkuuta 2014.

## Tunnettuja palokkalaisia
Tunnettuja entisiä palokkalaisia ovat Katri-Helena Kalaoja, Heidi Willman ja Sauli Lehtonen. Nykyisistä palokkalaisista tunnettuja on voimanostaja Tuomas Korkia-aho ja ralliautoilija Mikko Hirvonen sekä Home Junior. Myös jääkiekkoilijat Kalle Koskinen ja Veini Vehviläinen sekä JYPin entinen päävalmentaja Jyrki Aho ovat kotoisin Palokasta.

## Kuvia

## Lähteet

## Aiheesta muualla

* Palokka-Puuppolan kaupunginosasivut .
* Palokka.fi – paikallisportaali.
* Keski-Palokan koulun sivut .
Aslan

**Aslan** voi tarkoittaa ainakin seuraavia:

*Aslan-leijona, keskeinen hahmo C. S. Lewisin Narnia-kirjoissa
*Suomen Elävät Vedet ry (ent. Aslan ry), suomalainen herätyskristillinen järjestö
*Aslan, sukunimenä:
** Ana Aslan (1897–1988), romanialainen lääkäri ja gerontologi
** Reza Aslan (s. 1972), yhdysvaltalainen uskontotieteilijä
*Aslan, kaukasialainen miehen etunimi
** Aslan Abašidze (s. 1938), georgialaisen Adžarian autonomisen tasavallan johtaja 1991–2004
** Aslan Džarimov (s. 1939), Venäjän federaatioon kuuluvan Adygeian tasavallan presidentti 1992–2002
** Aslan Mashadov (1951–2005), Tšetšenian separatistien presidentti
** Aslan Usojan (1937−2013), kurditaustainen rikollisjohtaja.
Vulgata

**Vulgata** on latinankielinen raamatunkäännös, joka valmistui vuonna 405. Nimi tulee sanoista *versio vulgata* eli ”yleinen versio”. Katolinen kirkko julisti Vulgatan viralliseksi raamatuntekstiksi Trenton kirkolliskokouksessa vuonna 1546.

## Historia

Termiä *vulgata* käytetään usein myös eräistä Aleksanteri Suurta käsittelevistä antiikin teoksista.

Lännen kirkossa syntyi 100-luvulta lähtien latinankielisiä raamatunkäännöksiä. Nämä käännökset syntyivät kreikankielisen *[[Septuaginta]]n* pohjalta. Paavi Damasus I (noin 305–384) antoi Hieronymukselle (noin 347–420) tehtäväksi vakiinnuttaa latinankielinen tekstin. Hieronymus laati psalmien käännökset *Septuagintan* pohjalta. Myöhemmin hän vakuuttui varhaisemmista hepreankielisistä teksteistä ja aloitti uuden käännöstyön niiden pohjalta.

Käännös valmistui vuonna 405, mutta sen käyttö vakiintui vasta vuosisatoja myöhemmin. Katolinen kirkko julisti Vulgatan viralliseksi raamatuntekstiksi Trenton kirkolliskokouksessa vuonna 1546. *Vulgatan* vakiinnuttaminen oli vastine Martti Lutherin aloittamalle vaiheelle, jossa protestanttiset maat tuottivat omia kansankielisiä raamatunkäännöksiä. 

## Tyyli

Tyyliltään *Vulgata* ei ole taideproosaa, vaan oppimattomalle kansalle tarkoitettua tekstiä, myöhäistä ”arkilatinaa”, erotuksena klassisesta latinasta, jonka myös Hieronymus hyvin taisi. *Vulgata* suunniteltiin sekä täsmällisemmäksi että helpommin ymmärrettävämmäksi kuin aiemmat latinankieliset Raamatun käännökset. *Vulgatan* teksti oli usein lähellä alkukielen rakenteita, eli käännös oli tehty sanavastaavuuden periaatteella.

### Esimerkki

Esimerkki *Vulgatan* latinasta:

Ja sama suomeksi:

## Lähteet
* 

### Viitteet

## Aiheesta muualla

* Vulgata. The Latin Library.
Jekaterina Breško-Breškovskaja

**Jekaterina Konstantinovna Breško-Breškovskaja** (; 1844–1934) oli venäläinen vallankumousjohtaja. Hänet tunnettiin lempinimellä *babuška* (isoäiti).

Breško-Breškovskaja oli syntyisin rikkaasta aatelisperheestä Vitebskin alueelta nykyisellä Valko-Venäjällä. Uskonnollinen vakaumus sai hänet kyseenalaistamaan maaorjuuden, ja hän teki avustustyötä talonpoikien joukossa 1860-luvulla. Breško-Breškovskaja oli 26-vuotias, kun hän vuonna 1871 lähti kotoa liittyäkseen anarkisti Mihail Bakuninin kannattajiin Kiovassa.

Hänet pidätettiin 1874 Pietarissa ja tuomittiin 1878 pakkotyöhön Siperiaan Venäjän vallankumousliikkeen ensimmäisessä suuressa oikeudenkäynnissä "193:n jutussa", jossa hänen ohellaan tuomittiin 192 muuta. 20 vuodeksi. Hänet armahdettiin 1896, ja sen jälkeen hän oli mukana perustamassa sosialistivallankumouksellisen ryhmää. Vuonna 1900 hän pakeni Sveitsiin ja oleskeli 1904–1905 Yhdysvalloissa, jossa hän piti puheita ja keräsi varoja puolueelle.

Breškovskaja palasi Venäjälle vuoden 1905 vallankumouksen jälkeen. 

Hänet pidätettiin jälleen 1907 ja karkotettiin taas 1910 Siperiaan. Kerenskin hallitus vapautti hänet 1917 helmikuun vallankumouksen jälkeen. Hän sai paikan väliaikaishallituksessa, joka kaatui bolševikkien lokakuun vallankumoukseen. 

Breškovskaja vietti loppuelämänsä Tšekkoslovakiassa, jonne hän pakeni 1919. Ennen eläkkeellejääntiään hän järjesti venäjänkielistä opetusta Ruteniassa.

Breškovskajan poika oli kirjailija Nikolai Breško-Breškovski

## Lähteet

## Aiheesta muualla
Diolit

**Dioli** eli dialkoholi on alkoholi, jossa on kaksi hydroksyyliryhmää (-OH). Yleisimmin tunnettu dioli on jäähdytinneste etyleeniglykoli eli etaani-1,2-dioli (HO-CH2-CH2-OH).  1,2-dioleja kutsutaan usein vastaavaan alkeenin glykoleiksi, esim. propaani-1,2-dioli on propyleeniglykoli.

Kun diolin hydroksyyliryhmät ovat eri päissä molekyyliä, ne voivat reagoida kumpikin erikseen, esimerkiksi esteriksi. Diolia voidaan esteröidä pitkiksi ketjuiksi dikarboksyylihapon kanssa (jossa on vastaavasti happoryhmä molemmissa päissä molekyyliä), jolloin saadaan polyesteriä. Toinen vastaava reaktio tapahtuu di-isosyanaattien kanssa, jolloin saadaan polyuretaania.

Dioleja voidaan valmistaa useilla eri tavoilla. Alkeenin dihydroksylaatio on hapetusreaktio, joka tuottaa 1,2-diolin alkeenista. Aldehydejä voi pelkistää alkoholeiksi joko katalyyttisellä vedytyksellä tai Cannizzaro-reaktiolla.

## Dioleja
* Metaanidioli eli metyleeniglykoli, CH4O2 / HOCH2OH, CAS-numero 463-57-0 
* Etyleeniglykoli eli 1,2-etaanidioli, C2H6O2 / HOCH2CH2OH, CAS-numero 107-21-1
* 1,3-propaanidioli, C3H8O2 / HO(CH2)3OH, CAS-numero 504-63-2
* 1,4-butaanidioli, C4H10O2 / HO(CH2)4OH, CAS-numero 110-63-4
* 1,5-pentaanidioli, C5H12O2 / HO(CH2)5OH, CAS-numero 111-29-5
* 1,6-heksaanidioli, C6H14O2 / HO(CH2)6OH, CAS-numero 629-11-8
* 1,7-heptaanidioli, C7H16O2 / HO(CH2)7OH, CAS-numero 629-30-1
* 1,8-oktaanidioli, C8H18O2 / HO(CH2)8OH, CAS-numero 629-41-4
* 1,9-nonaanidioli, C9H20O2 / HO(CH2)9OH, CAS-numero 3937-56-2
* 1,10-dekaanidioli, C10H22O2 / HO(CH2)10OH, CAS-numero 112-47-0
* 1,11-undekaanidioli, C11H24O2 / HO(CH2)11OH, CAS-numero 765-04-8
* 1,12-dodekaanidioli, C12H26O2 / HO(CH2)12OH, CAS-numero 5675-51-4
* 1,2-butaanidioli, C4H10O2 / CH3CH2CH(OH)CH2OH, CAS-numero 584-03-2
* 1,3-butaanidioli, C4H10O2 / CH3CHOHCH2CH2OH, CAS-numero 107-88-0
* 1,4-butaanidiolidiglysidyylieetteri, C10H18O4, CAS-numero 2425-79-8
* 1,5-naftaleenidioli, C10H8O2 / C10H6(OH)2, CAS-numero 83-56-7
* 2,5-heksaanidioli, C6H14O2, CAS-numero 2935-44-6
* 2-bromi-2-nitro-1,3-propaanidioli, HOCH2CBr(NO2)CH2OH / C3H6O4BrN, CAS-numero 52-51-7
* Dietyleeniglykoli eli 3-oksipentaani-1,5-dioli, C4H10O3 / (CH2CH2OH)2O, CAS-numero 111-46-6
* Heksyleeniglykoli eli 2-metyyli-2,4-pentaanidioli, C6H14O2 / (CH3)2COHCH2CHOHCH3, CAS-numero 107-41-5
* Kloraalihydraatti eli 2,2,2-trikloori-1,1-etaanidioli, C2H3Cl3O2 / Cl3CCH(OH)2, CAS-numero 302-17-0
* Neopentyyliglykoli eli 2,2-dimetyylipropaani-1,3-dioli, C5H12O2 / (CH3)2C(CH2OH)2, CAS-numero 126-30-7
* Propyleeniglykoli eli 1,2-propaanidioli, C3H8O2 / CH3CHOHCH2OH, CAS-numero 57-55-6
Nunchaku

**Nunchaku** on japanilainen nivelnuija, kaksiosainen pamppu, jossa perinteisesti naru yhdistää kaksi lyhyttä puukeppiä. Modernimmat nunchakut on tehty puun lisäksi muun muassa myös kumista sekä alumiinista, mutta lähes mitä tahansa materiaalia voi käyttää niiden valmistamiseen. Narun lisäksi ne voidaan nykyisin yhdistää myös ketjulla. 

Nunchakujen alkuperästä on kiistelty paljon ja yleisimpien teorioiden mukaan ne olivat joko okinawalainen varsta tai kiinalaisten nuija. Asetta käytetään nykyisin monissa taistelulajeissa kehittämään koordinaatiota ja reaktiokykyä. Nunchakujen pohjalta luotiin myös pidennetty kolmesta kepistä muodostettu ”kolmen-osan-sauva” *[[sansetsukon]]*.

Nunchakuille tarkoitettuja katoja ovat mm. *renshugata (sho)*, *renshugata (dai)* ja *sanbon nunchaku no kata*.

Alankomaissa on syntynyt organisaatio nimeltä World Nunchaku Association, joka keskittyy ainoastaan nunchakuihin ja ottelemiseen niillä.

Kung fu -elokuvatähti Bruce Lee käytti nunchakuja ensimmäisenä valkokankaalla. Niistä on sittemmin tullut erottamaton osa elokuvamaailman niin sanottua ninjakulttuuria.

## Muuta
*Teinimutanttininjakilpikonnien Michelangelo käyttää aseinaan nunchakuja.
*Nintendon Wii-konsolin ohjaimen Wii Remoten lisäosa on saanut lempinimen ”nunchuk”. Nimi juontaa nunchakusta, sillä kun lisäohjain on yhdistettynä varsinaiseen ohjaimeen johdon avulla, tulos muistuttaa nunchakua.
*Nunchakuja on myös pehmeitä malleja harjoittelua varten. 

## Lähteet
Viktor Tšernov

**Viktor Mihailovitš Tšernov** (; 1. joulukuuta (J: 19. marraskuuta) 1873 Kamyšin – 15. huhtikuuta 1952 New York) oli yksi Venäjän sosialistivallankumouksellisen puolueen perustajista.

Tšernov opiskeli Moskovassa lakia, ja hänestä tuli laittoman opiskelijaliiton johtaja. Hänet pidätettiin, ja häntä pidettiin Pietari-Paavalin linnoituksessa Pietarissa. Vuonna 1899 Tšernov muutti Sveitsiin opiskelemaan Bernin yliopistossa.

Tšernov palasi Venäjälle vuonna 1901 ja oli perustamassa sosialistivallankumouksellista puoluetta. Hänestä tuli puolueen keskuskomitean jäsen, hän kirjoitti puolueen ohjelman ja oli sen julkaiseman *Revoljutsionnaja Rossija* -lehden toimittaja. Tšernov karkotettiin, hän palasi uudelleen Venäjälle vuoden 1905 vallankumouksen jälkeen, mutta hänet karkotettiin uudelleen.

Ollessaan maanpaossa Sveitsissä ensimmäisen maailmansodan syttyessä Tšernov osallistui sosialistien Zimmerwaldin liikkeen konferenssiin 1915. Helmikuun 1917 vallankumouksen jälkeen hän palasi Venäjälle ja sai paikan Kerenskin hallituksessa maatalousministerinä toukokuussa 1917. Hallituksen ohjelmaan kuului kuitenkin sodan jatkaminen ja maan puolustaminen Saksaa vastaan. Tšernov erosi hallituksesta syyskuussa.

Tšernov toimi *Delo Naroda* -lehden toimittajana ja saavutti suosiota ajettuaan talonpoikien asemaa ja vastustettuaan puolueensa vasemmistosiipeä ja bolševikkeja. Hänet valittiin lokakuun vallankumouksen jälkeisissä vaaleissa 18. tammikuuta 1918 kokoontuneen perustuslakia säätävän kokouksen puhemieheksi, mutta bolševikit hajottivat kokouksen seuraavana päivänä.

Tšernov oli lyhyesti mukana Venäjän sisällissodan aikana Samarassa muodostetussa sosialistivallankumouksellisessa hallituksessa. Hän pakeni vuonna 1921 Pariisiin, jossa hän asui toisen maailmansodan syttymiseen asti. Sen jälkeen hän muutti Yhdysvaltoihin ja oli mukana kommunisminvastaisessa toiminnassa.

## Lähteet

## Aiheesta muualla
Viipurin pamaus

**Viipurin pamaus** on kansantarinan mukaan suuri räjähdys, joka 30. marraskuuta 1495 käänsi pakosalle Venäjän sotaväen, joka oli juuri valloittamaisillaan Viipurin. Kansantarinoiden mukaan puolustusta johtanut Knut Posse olisi aiheuttanut Viipurin pamauksen jonkinlaisella räjähtävällä seoksella. 

Joidenkin tarinan muunnosten mukaan venäläisten pakenemisen olisi aiheuttanut taivaalla nähty valoilmiö, joka olisi muistuttanut X:n muotoista Pyhän Andreaan ristiä. Tämä on tyypillinen pyhimyksiin liittyvä keskiaikainen legenda, jollainen liittyy lukuisiin taisteluihin eri puolilla Eurooppaa.

Tarinan historiallisuudesta ja tapahtumien täsmällisestä kulusta on erilaisia käsityksiä. Tiedetään, että Venäjän joukot saapuivat Viipurin edustalle syyskuun lopussa 1495 vuosien 1495–1497 sodan, vanhan vihan, aluksi. He alkoivat piirittää muurilla ympäröityä kaupunkia ja linnaa. Suomen puolella sotilaita oli vain muutamia tuhansia, ja lisää yritettiin värvätä talonpojista. Ensimmäiset hyökkäykset torjuttiin, mutta marraskuun lopulla venäläiset hyökkäsivät kaikella voimallaan kohti kaupunkia, ja taistelu näytti jo menetetyltä. Hyökkääjät olivat onnistuneet tunkeutumaan kaupungin muureille ja miehittämään torneja. Sen jälkeen tapahtui jotain, joka sai venäläiset vetäytymään. Ruuti tunnettiin ja erilaiset ampuma-aseet olivat kuuluneet sodan kummankin puolen arsenaaliin jo pitkään.

Yhden tarinan mukaan Viipurin linnan komentaja Knut Posse asetutti ruutimiinan tai terva- ja pikitynnyreitä yhden tornin alle ja räjäytti sen ilmaan. Räjähdyksestä selvinneet venäläiset eivät tajunneet, mitä oli tapahtunut, ja pakenivat kauhuissaan. Toisen tarinan mukaan venäläiset pakenivat, koska he pelästyivät pimeälle taivaalle ilmestynyttä valoilmiötä. Tapahtuman päivä 30. marraskuuta oli Pyhän Andreaan päivä, ja he luulivat valoilmiötä Andreaan ristiksi. He luulivat pyhimyksen suojelevan kaupunkia ja lopettivat hyökkäyksen.

Nykypäiviin asti säilyneitä, tapahtunutta toistavia tarinoita tuotettiin jo muutaman vuosikymmenen sisällä. Olaus Magnus on kuvannut vuonna 1539 Carta marinassa Viipurin kohdalle pyöreään torniin suuren räjähdyksen.

Viipurin pamauksesta kertoo muun muassa kalevalamittainen kansanruno.

Viipurilaistaustainen Pamaus-Seura on nimetty tapahtuman mukaan.

## Lähteet

## Aiheesta muualla
* P. S. Kärmeniemi: Tykinpaikat ja sotauunit kertomassa ryssien Viipurin piirityksestä, Hakkapeliitta, 30.8.1932, nro 35, s. 14, Kansalliskirjaston digitaaliset aineistot
* Helmer Winter: Viipurin pamaus historian, taiteen ja kirjallisuuden kuvastimessa, Hakkapeliitta, 1.12.1936, nro 48, s. 9, Kansalliskirjaston digitaaliset aineistot
* Veli Punnus: Käyttikö Knuut Posse taistelukaasua?, Suomen Kuvalehti, 11.6.1938, nro 23, s. 22, Kansalliskirjaston digitaaliset aineistot
Kesanto

**Kesanto** tarkoittaa tuotantoon käyttämätöntä peltoa. Kesannoitaessa pelto jätetään vuodeksi tai useammaksi viljelemättä, jotta pellon maapohja uudistuisi. Yhden viljan viljely vuodesta toiseen yksipuolistaa ja köyhdyttää maaperän ravinteita. Vuorokierrolla tasapainotetaan tätä. Kesannointi lisää maaperän pieneliötoimintaa. Kesannoinnilla pyritään myös saamaan peltoon edellisvuosina kasvaneet rikkaruohot kuriin. Kesannoinnilla pellon maaperä asetetaan ”lepotilaan”, jolloin siinä ei viljellä mitään. Suomessa on harjoitettu kolmivuoroviljelyä, jossa joka kolmas vuosi pelto on kesannolla.

## Kesantotyypit

* *Viherkesannolla* tarkoitetaan riista-, maisema-, niitty- tai nurmikasveilla kylvettyä peltoa.
* *Avokesannolla* tarkoitetaan peltoa, joka on kasvukaudella ilman kasvipeitettä tai sänkeä.
* *Sänkikesannolla* tarkoitetaan peltoa, joka on sängen peittämää ja muokkaamatonta.

## Lähteet

## Aiheesta muualla

* Tietoa kesannon käytöstä historiallisena aikana
Amfiteatteri

**Amfiteatteri** ( 
Tiedosto:Pompeji - Arena.jpg|Pompejin amfiteatteri.
Tiedosto:Arlesarena.jpg|Arlesin amfiteatteri Ranskassa.


## Lähteet

## Aiheesta muualla
Dmitri Hvorostovski

**Dmitri Hvorostovski** (, ääntämys: []; 16. lokakuuta 1962 Krasnojarsk – 22. marraskuuta 2017 Lontoo) oli venäläinen baritonilaulaja. Hän nousi kansainväliseen tietoisuuteen voitettuaan Cardiffissa BBC:n *[[Singer of the World]]* -laulukilpailun vuonna 1989.

Hvorostovski tunnettiin erityisesti italialaisten ja venäläisten baritoniroolien esittäjänä. Hänen repertuaariinsa kuului muun muassa Rigoletto, Don Carlon Rodrigo, Patarouvan Jeletski, Jevgeni Onegin, Figaron häiden kreivi sekä Don Giovanni. Hän esitti ja levytti myös venäläisiä kansanlauluja ja laulelmia.

Hvorostovski kuoli aivosyöpään 55-vuotiaana marraskuussa 2017.

## Lähteet

## Aiheesta muualla
Motorola 68030

**Motorola 68030** on Motorola 68000 -sarjaan kuuluva 32-bittinen mikroprosessori. 68030 oli Motorola 68020:n seuraaja ja sitä itseään seurasi Motorola 68040. Suorittimeen viitataan myös yleisesti nimityksellä *030*.

68030 sisälsi 256 tavun välimuistin datalle. Käskyvälimuistin hakunopeutta on parannettu aiemmasta. 68030 sisältää integroituna muokatun version 68851 muistinhallintayksiköstä (MMU). Dataväylä on dynaaminen ja voi toimia 8-, 16- ja 32-bitin leveyksillä. Data- ja osoiteväylä voivat toimia synkronisessa moodissa (joka on hitaampaa) tai suoritin voi käyttää asynkronista moodia.

68030:ta käytettiin useissa Applen Macintosh II -malleissa, Amiga-tietokoneissa, Atari Falconissa, Sony NEWS-työasemissa, NeXT Computer-tietokoneissa ja Sharp X68030 -tietokoneissa.

Suoritinta käytettiin useissa Unix-työasemissa:
* Mitsubishi Electricin ME100, ME200 ja ME400-mallit
* Hitachin 2050G-sarja

## 68EC030

**Motorola 68EC030** oli edullisempi versio, josta puuttui sisäänrakennettu muistinhallintayksikkö (MMU).

## Lähteet
Snakegod

**Snakegod** on suomalainen heavy metal -yhtye, joka perustettiin Tampereella vuonna 1998. Aluksi he soittivat cover-versioita Dio- ja Whitesnake-yhtyeiden kappaleista, mutta vuonna 1999 he alkoivat tehdä myös omia kappaleita ja yhtye solmi pian Mastervoxin kanssa levytyssopimuksen.

Yhtyeen esikoisalbumi, *[[Invitation (Snakegodin albumi)|Invitation]]*, julkaistiin vuonna 2001.

## Jäsenet
* Jari Tiura ‎– laulu
* Marko Ruokonen ‎– kitara
* Jani Hölli ‎– kosketinsoittimet
* Petri Repo ‎– basso, taustalaulu
* Rami Ruokonen ‎– rummut

### Entiset jäsenet
* Heikki Malmberg ‎– rummut (1999‎–2000)
* Lacu Lahtinen ‎– rummut

## Diskografia
* 

## Aiheesta muualla
* 
*
6 (luku)

**6** (**kuusi**) on luonnollinen luku, jota edeltää luku viisi ja seuraa luku seitsemän. Esseetyylisessä tekstissä kuusi kirjoitetaan yleensä kirjaimin.

## Matematiikassa
### Alkulukuihin liittyen
* 6 on puolialkuluku.
* 6 on kahden ensimmäisen alkuluvun tulo: 2 \cdot 3.
* 6 on alkulukuparin (5, 7) keskiarvo.
* 6!-1 on kertoma-alkuluku.

### Muissa yhteyksissä
* 6 on yhdistetty luku ja pienin täydellinen luku.
* Kuusikulmio on monikulmio, jossa on 6 kärkeä ja 6 sivua. 6 on siten kuusikulmioluku.
* 6 on kolmioluku.
* 6 on keskitetty viisikulmioluku.
* 6 on viisikulmiopyramidiluku.
* 6 on oktaedriluku.
* Luvulla 6 on enemmän tekijöitä (neljä) kuin millään pienemmällä luvulla.
* Kuutio on säännöllinen kuusitahokas.
* Senaarijärjestelmän kantaluku on 6.
* Kolmiulotteisessa avaruudessa kappaleella on kuusi vapausastetta.

## Luonnontieteissä
* Hiilen järjestysluku jaksollisessa järjestelmässä on 6.
* Litium-6 on litiumin vakaa isotooppi.
* Boori-11 ja hiili-12 ovat vakaita isotooppeja, joiden neutroniluku on 6.
* Hyönteisillä on kuusi jalkaa.
* Saturnus on Aurinkokunnan kuudes planeetta.

## Muualla
* Kesäkuu on vuoden kuudes kuukausi, joka merkitään päivämäärää kirjoitettaessa usein numerolla 6.
* Radioamatöörien kutsumerkeissä 6 on piirinumero entisten Vaasan ja Keski-Suomen läänien alueella.
* Kiinalaisessa horoskoopissa vuosiluvun viimeinen numero 6 on tulen elementin luku.
* Kitarassa on normaalisti kuusi kieltä.
* Suomen presidentin virkakausi kestää kuusi vuotta.
* Suomalaisessa kouluarvostelujärjestelmässä 6 on kohtalainen, toiseksi alin hyväksytty arvosana.
* Heprean kirjaimiston kuudes kirjain on ו (Vav), ja tällä kirjaimella on myös lukuarvo 6.
* Lukua 666 pidetään kristinuskossa pedon lukuna.
* DVD-aluekoodi 6 on käytössä Manner-Kiinassa.
* Eurooppatie E6 kulkee Ruotsissa ja Norjassa.
* Valtatie 6 kulkee Loviisan ja Kajaanin välillä.
* Musiikissa *6* tarkoittaa duurisointua, johon on lisätty suuri seksti

## Lähteet
Nordrhein-Westfalen

**Nordrhein-Westfalen** (lyhenteenä NRW) on Saksan osavaltio maan länsi- ja luoteisosassa. Nordrhein-Westfalen rajoittuu Belgiaan, Alankomaihin sekä Saksan osavaltioihin Ala-Saksi, Hessen ja Rheinland-Pfalz. Osavaltiossa asui 17&nbsp;890&nbsp;100 ihmistä vuoden 2016 lopussa. Se on asukasluvultaan Saksan suurin ja pinta-alaltaan neljänneksi suurin osavaltio (34&nbsp;080 km²). Nordrhein-Westfalenin pääkaupunki on Düsseldorf.

Osavaltion keskellä sijaitsee Reinin-Ruhrin alue, johon kuuluvat mm. Kölnin, Düsseldorfin ja Bonnin kaupungit. Ruhrin teollisuusalueella sijaitsevat mm. Essen, Dortmund, Duisburg, Bochum ja Gelsenkirchen. Monille Nordrhein-Westfalen merkitsee teollisuuskeskittymää ja kaupunkien yhteenliittymää. Alue onkin Euroopan tiheimmin asuttua. Suurin osa osavaltiosta on kuitenkin metsien ja peltojen peittämää.

Tärkeimmät Nordrhein-Westfalenin läpi kulkevat joet ovat Rein, Ruhr, Ems, Lippe ja Weser.

Osavaltio on jaettu viiteen hallintoalueeseen (*Regierungsbezirke*), joihin kuuluu 31 piirikuntaa (*Kreise*) ja 22 kaupunkipiiriä (*kreisfreie Städte*). Kuntia Nordrhein-Westfalenissa on 396 (vuodesta 2009). Kaupunkipiirit ovat kuntia itsessään.

Vanhana teollisuusalueen perinteen takia osavaltion valtapuolueena on ollut yleensä SPD.

Lokakuussa 2021 osavaltion pääministeriksi nousi Hendrik Wüst (CDU). Hänen edeltäjänsä oli vuonna 2017 pääministeriksi noussut Armin Laschet (CDU).

## Suurimmat kaupungit

## Lähteet

## Aiheesta muualla

* Nordrhein-Westfalenin matkailusivusto 
* Nordrhein-Westfalenin kulttuuria esittelevä sivusto
Motorola 68020

**Motorola 68020** on Motorolan valmistama mikroprosessori, joka esiteltiin vuonna 1984. Sitä valmistaa Rochester Electronics. Se on Motorola 68010:n seuraaja ja sen seuraaja on Motorola 68030. Suorittimeen viitataan myös yleisesti nimityksellä 020.

68020 on täysin 32-bittinen ja kykenevä osoittamaan muistia 4 gigatavuun saakka.
Kustannustasoltaan halvemmassa versiossa, 68EC020:ssa oli vain 24-bittinen osoitusväylä ja kykeni osoittamaan vain 16MB muistia.
68020 sisälsi 256 tavun välimuistin käskyille.

68020 oli monin tavoin uudistettu 68010:an verrattuna. Muun muassa 32-bittinen aritmeettis-looginen yksikkö (laskentayksikkö), ulkoinen data- ja osoitusväylä sekä uudet konekieliset käskyt ja osoitusmuodot olivat uusia ominaisuuksia. 68020:ssa (ja 68030:ssa) oli kolmivaiheinen käskykannan liukuhihna (*pipeline*).

68020:een lisättiin myös Motorolan monisuoritinmalli (RMC-pinni) moniprosessorikäyttöön. Tämä salli järjestelmää kohden jopa kahdeksan suorittimen yhteistoiminnan. Näistä kahdeksasta suorittimia ja matematiikkasuorittimia (68881 tai 68882) pystyi olemaan mikä tahansa määrä, mutta muistinhallintayksiköitä vain yksi (joko 68841 tai 68851). 

68020:ssa oli 256 tavun välimuisti käskyille.
Käskyvälimuisti oli suorasijoittava ja sisälsi neljä 64-tavuista välimuistilinjaa.

68020-suoritinta käytettiin monissa Commodoren Amiga- ja Applen Macintosh II -tietokoneissa sekä Sun 3 -, Mitsubishi ME1000 - ja NEC EWS4800 -työasemissa. Tektronix 4405 käytti 68020 -prosessoria 68881 matematiikkasuorittimen kanssa.

## 68EC020

**Motorola 68EC020** on Motorolan valmistama suoritin. Se on kustannustasoltaan halvempi versio Motorola 68020-suorittimesta. Ainoana erona näiden kahden välillä on 68EC020:n 24-bittinen osoitusväylä (68020:ssa on 32-bittinen), ja siten se voi osoittaa vain 16 megatavua muistia.

Sitä käytettiin myös Amiga 1200:n suorittimena.

## Lähteet

## Aiheesta muualla
Gregorius VIII

Paavi **Gregorius VIII** (n. 1100 – 17. joulukuuta 1187) oli paavina 21. lokakuuta 1187 – 17. joulukuuta 1187. Hänen oikea nimensä oli **Albert de Mora**.

Vuonna 1172 hän osallistui Avranchesin kirkolliskokoukseen, jossa Englannin kuningas Henrik II vapautettiin syytteistä Thomas Becketin murhasta. Gregorius myös esitti kolmannen ristiretken käynnistämistä.

Gregorius kuoli kuumeeseen oltuaan paavina vain pari kuukautta.

## Lähteet
*

### Viitteet

## Aiheesta muualla
Klemens III

Paavi **Klemens III** (1130 – 20. maaliskuuta 1191) oli paavina 19. joulukuuta 1187 – maaliskuulle 1191. Hänen oikea nimensä oli **Paulino Scolari**.

Pian valintansa jälkeen hän onnistui sovittelemaan puoli vuosisataa kestäneet riidat paavien ja Rooman kaupunkilaisten välillä. Sopimuksen mukaan kaupunkilaiset saivat valita virkamiehet, mutta pormestarin nimitys jäi paavin käsiin. Klemens innoitti Englannin kuninkaan Henrik II:n ja Ranskan kuninkaan Filip II:n lähtemään kolmannelle ristiretkelle ja teki muutamia pienempiä reformeja kirkon asioissa.

Klemens III oli myös vuosina 1080–1100 hallinneen vastapaavin nimi.

## Lähteet
*

### Viitteet

## Aiheesta muualla
Ivan Goremykin

**Ivan Logginovitš Goremykin** (, 8. marraskuuta (J: 27. lokakuuta)  1839 Novgorod – 24. joulukuuta (J: 11. joulukuuta) 1917 Sotši) oli venäläinen poliitikko, joka toimi Venäjän pää- ja sisäministerinä. Hän vaikutti Nikolai II:n valtakaudella. Goremykin oli koulutukseltaan lakimies ja asenteeltaan jyrkän konservatiivinen. Hän oli Nikolai II:n ja yksinvaltaisuuden tukija.

Goremykin toimi sisäministerinä 1895–1899 ja tuli Sergei Witten jälkeen pääministeriksi 1906. Hänen jyrkkä uudistustenvastaisuutensa johti konfliktiin ensimmäisen duuman kanssa, ja hän sai duumalta kaksi kertaa epäluottamuslauseen. Kun duuma hajotettiin heinäkuussa 1906, hän menetti tehtävänsä, jolloin hänen seuraajakseen tuli Pjotr Stolypin.

Goremykin toimi toisen kerran pääministerinä helmikuusta 1914 helmikuuhun 1916. Hänet murhattiin 1917.

## Lähteet
Resonanssi

**Resonanssi** eli **myötävärähtely** on fysiikan ilmiö. Värähtelykykyinen systeemi on resonanssissa, kun siihen vaikuttaa ulkopuolinen voima, jonka vaihtelun taajuus on sama tai lähes sama kuin järjestelmän *[[ominaisvärähtelytaajuus]]*. Voiman voi aiheuttaa esimerkiksi toinen värähtelevä kappale, sähkökenttä tai magneettikenttä. Resonanssi voimistaa värähtelyn erityisen suureksi.

Mekaanisesta resonanssista on usein haittaa. Koneen osa saattaa hajota joutuessaan resonanssiin, ja jopa suuria siltoja on murtunut tuulen aiheuttaman resonanssin vaikutuksesta. Sähköistä resonanssia hyödynnetään värähtelypiirissä, jota käytetään yleisesti elektronisissa laitteissa, kuten televisiossa ja radiossa. Akustista resonanssia puolestaan tarvitaan äänen tuottamiseen soittimissa, ihmisen äänielimissä ja vaikkapa ääniraudassa.

Resonanssi-ilmiöillä on suuri merkitys materiaalitutkimuksessa. Mittaamalla aineen osasten resonanssitaajuuksia – eli niiden spektri – voidaan saada yksityiskohtaista tietoa aineen rakenteesta. Esimerkkejä ovat ydinmagneettinen resonanssi (NMR), elektroni-spin resonanssi (ESR) ja ytimen gammaresonanssi (NGR) eli Mössbauerin ilmiö, joita kaikkia hyödynnetään spektroskopiassa.

Resonanssissa resonoiva systeemi tai sen osa värähtelee sinimuotoisesti resonanssitaajuudella. Värähtelyä voidaan analysoida matemaattisesti Fourier-muunnoksen avulla, jolloin värähtelyn spektri saadaan esiin.

## Lähteet
Gabriel Linsén

**Selim Gabriel Linsén** (22. heinäkuuta 1838 Helsinki &ndash; 5. huhtikuuta 1914 Porvoo) oli suomalainen viulisti, säveltäjä, kuoronjohtaja, urkuri ja musiikinopettaja.

## Henkilöhistoria
Linsénin isä oli professori ja kansallisuusaatteen kannattaja Johan Gabriel Linsén ja äiti Wilhelmina Petronella Hoeckert. Hänen sisarensa Johanna Matilda Linsén oli ensimmäinen suomalainen sokeainopettaja. Linsénin puoliso vuodesta 1872 oli valokuvaaja Maria Natalia Borelius (1844–1919). Heille syntyi kolme lasta. Linsén kävi muutamia vuosia yläalkeiskoulua, mutta siirtyi sitten opiskelemaan viulunsoittoa. Vuonna 1856 hän sai valtion avustuksen jatkaakseen opintojaan Leipzigin konservatoriossa. Sieltä palattuaan hän toimi vuodesta 1860 vuoteen 1865 soittajana F. von Schantzin teatteriorkesterissa, samoin kuin musiikinopettajana sekä käsityöläiskuoron *Handverksföringens Sångföringen* ja naiskuoron *Vårförening* johtajana. Hän muutti Porvooseen 1865, jossa hän toimi lyseon musiikinopettaja aina vuoteen 1907 saakka, samoin kuin Porvoon suomalaisen kirkon urkurina vuodesta 1888 alkaen. 

Vuonna 1954 Jack Witikka ohjasi Linsénistä elämäkertaelokuvan *[[Mä oksalla ylimmällä]]*, jossa säveltäjää tulkitsi Martti Katajisto.

## Taiteellinen tuotanto
Linsén kirjoitti noin 80 kuoro- ja yksinlaulua romanttis-lyyriseen tyyliin. Tunnetuin sävellyksistä on vuonna 1864 Sakari Topeliuksen tekstiin tehty *[[Kesäpäivä Kangasalla]]*. Hänen muita sävellyksiään ovat muun muassa *Wanderers Nachtlied* (1869) mieskuorolle sekä naiskuoroille tehdyt *Våren och Sylvia kommer tillbaka (Kevät ja Sylvia palaavat), Vackra siska, Var det en dröm* ja *Vallgossen*.

## Lähteet
*  s. 471–472.
* 

### Viitteet
Luettelo nautaroduista

Maailman **[[nautarotu]]ja** aakkosjärjestyksessä.

* aberdeen
* aberdeen-angus
* asturiana de la montaña
* ayrshire
* belgiansininen
* blonde d’aquitane
* brahman
* brown swiss
* charolais
* chianina
* devon
* dexter
* friisiläinen
* guernsey
* heckin alkuhärkä
* hereford
* holstein
* itäsuomenkarja eli kyyttö
* jersey
* kostroma
* kuroge wagyū
* lebedinski
* limousin
* lincoln red
* länsisuomenkarja
* maine-anjou
* murray grey
* normandiankarja
* piedmontese
* pohjoisamerikkalainen piedmontese
* pohjoissuomenkarja eli lapinlehmä
* romagnola
* simmental
* shorthorn
* sussex
* svenska röd och vit boskap (ruotsalainen punavalkoinen karja)
* texas longhorn
* ylämaankarja

## Lähteet

## Aiheesta muualla
Chinatown

**Chinatown** eli **kiinalaiskortteli(t)** () on kiinalaisten asuttama kaupunginosa ei-kiinalaisessa yhteisössä. Tällaisia yhteisöjä on muodostunut etenkin Kaakkois-Aasiaan ja Pohjois-Amerikkaan, mutta myös Eurooppaan, Australiaan ja Latinalaiseen Amerikkaan. 

## Historia
Chinatowneja syntyi 1800-luvulla moniin Yhdysvaltojen ja Kanadan kaupunkeihin rasistisen lainsäädännön vuoksi, joka kielsi maan myynnin kiinalaisille tai rajoitti myytävät alueet rajatuille alueille, tavoitteena eristää eri etniset ryhmät toisistaan. Vuonna 1882 voimaan tullut Chinese Exclusion Act kielsi kiinalaisia muuttamasta Yhdysvaltoihin, elleivät nämä olleet kauppiaita, diplomaatteja tai akateemikkoja. Tämä ajoi maassa jo olevat kiinalaiset myös omiin kaupunginosiinsa, jossa nämä saivat elää rauhassa. Laki kumottiin vasta 1943, kun Kiinan tasavalta ja Yhdysvallat liittoutuivat toisessa maailmansodassa.

Eurooppaan chinatowneja syntyi kiinalaisten kauppiaiden asettuessa alueille. Vastaavia alueita on myös Intian Kalkutassa ja Mumbaissa. 

Yhdysvalloissa on nykyisin noin 50 chinatownia, ja sellainen on lähes kaikissa suurimmissa kaupungeissa. Chinatownien asukkaat ovat suhteellisen usein pienituloisia. Maahan vasta saapuneet kiinalaiset siirtolaiset ja muutkin aasialaiset siirtolaiset muuttavat usein aluksi chinatowniin. Viime vuosikymmeninä monet amerikankiinalaiset ovat muuttaneet chinatowneista lähiöihin, eivätkä korkeasti koulutetut siirtolaiset enää muuta niihin. Toisaalta niihin muuttaa nykyisin valkoista väestöä lähiöistä, ja monessa pohjoisamerikkalaisessa chinatownissa kiinalaiset ovatkin jo vähemmistönä, minkä katsotaan uhkaavan kiinalaiskorttelien omaleimaisuutta. Chinatowneja uhkaavat myös investointien puute ja paikallishallinnon päätökset rakentaa esimerkiksi vankiloita, urheilustadioneita ja kodittomien yösijoja chinatownien läheisyyteen. 

## Chinatowneja eri maissa
### Amerikka

* Manhattanin Chinatown, New York, Yhdysvallat
* San Franciscon Chinatown, Yhdysvallat
* Los Angelesin Chinatown, Yhdysvallat
* Vancouverin Chinatown, Kanada
* Toronton Chinatown, Kanada
* Liman Chinatown, Peru
* Havannan Chinatown, Kuuba

### Aasia

* Bangkokin Chinatown (Yaowarat), Thaimaa
* Bangkokin Chinatown (Sampheng), Thaimaa
* Kuala Lumpurin Chinatown, Malesia
* Manilan Chinatown (Binondo), Filippiinit
* Manilan Chinatown (Ongpin Street), Filippiinit
* Singaporen Chinatown, Singapore
* Jokohaman Chinatown, Japani
* Kalkutan Chinatown, Intia

### Australia

* Sydneyn Chinatown, Australia
* Melbournen Chinatown, Australia

### Eurooppa

* Antwerpenin Chinatown, Belgia
* Lontoon Chinatown, Englanti
* Pariisin Chinatown, Ranska

### Afrikka
* Johannesburgin Chinatown, Etelä-Afrikka

## Lähteet
Sodat päättävä sota

**Sodat päättävä sota** tai **sota joka lopettaa kaikki sodat** on ajatus tai iskulause sodasta, joka poistaa maailmasta sellaiset vastakkainasettelut, jotka voisivat aiheuttaa uusia sotia vastaisuudessa. 

Tällainen tilanne on eri kuvitelmissa nähty seurauksena yhden hypervallan saavuttamasta täydellisestä hegemoniasta, ihmiskunnan tuhosta joukkotuhosodassa tai lopullisesta vallankumoussodasta, joka poistaa vääryydet ja diktatuurit.  

Ensimmäistä maailmansotaa kutsuttiin ennen toista maailmansotaa usein sodaksi, joka lopetti kaikki sodat ().

Lausahdus ”The war that will end war” on peräisin kirjailija H.G. Wellsiltä, joka uskoi ensimmäisen maailmansodan puhjettua, että se olisi sota, joka johtaisi uudenlaiseen maailmanjärjestykseen, missä uusi konflikti olisi mahdottomuus. Wellsin mukaan Saksan militarismin tuhoamalla liittoutuneet eli Iso-Britannia, Ranska ja Venäjä toimisivat lopulta ”sotaa vastustavina ristiretkeläisinä”. Sodan jälkeen ei olisi enää keisareita ja tämä sota jäisi viimeiseksi. Näin ei kuitenkaan käynyt, kun Saksa joutui alistumaan Versaillesin rauhansopimuksessa ankariin ehtoihin, mikä johti sittemmin katkeroitumiseen ja kylvi siemenet toiselle maailmansodalle.

## Lähteet
Ketuvim

**Ketuvim** (, *Kirjoitukset* tai *Hagiografia*) on Tanakin, heprealaisen Raamatun, kolmas ja viimeinen osio. 

Juutalaisessa käytännössä Ketuvimiin kuuluvat *Aikakirjat* ovat tavallisesti yhtenä kirjana. Myös *[[Esran kirja]]* ja *[[Nehemian kirja]]* ovat yhtenä kirjana jonka nimi on *Ezra*. Juutalaisessa perinteessä Ketuvim sisältää siis yksitoista kirjaa.

**Kolme runollista kirjaa (Sifrei Emet)**
* 1. Tehillim (Psalmien kirja) [&#1514;&#1492;&#1500;&#1497;&#1501;] 
* 2. Mishlei (Sananlaskujen kirja) [&#1502;&#1513;&#1500;&#1497;]
* 3. `Iyyov (Jobin kirja) [&#1488;&#1497;&#1493;&#1489;] 
**Viisi kääröä (Hamesh Megillot)**
* 4. Shir ha-Shirim (Laulujen laulu) [&#1513;&#1497;&#1512; &#1492;&#1513;&#1497;&#1512;&#1497;&#1501;]
* 5. Ruth (Ruutin kirja) [&#1512;&#1493;&#1514;] 
* 6. Eikhah (Valitusvirret) [&#1488;&#1497;&#1499;&#1492;] 
* 7. Kohelet (Saarnaajan kirja) [&#1511;&#1492;&#1500;&#1514;] 
* 8. Esther (Esterin kirja) [&#1488;&#1505;&#1514;&#1512;] 
**Muut historialliset kirjat**
* 9. Daniel (Danielin kirja) [&#1491;&#1504;&#1497;&#1488;&#1500;]
* 10. Ezra (Esran kirja-Nehemian kirja) [&#1506;&#1494;&#1512;&#1488;]
* 11. Divrei ha-Yamim (Aikakirjat: Ensimmäinen aikakirja, Toinen aikakirja) [&#1491;&#1489;&#1512;&#1497; &#1492;&#1497;&#1502;&#1497;&#1501;]
Pansori

**Pansori** () on perinteistä korealaista musiikkiteatteria. Sitä esittävät laulaja ja rumpali, joka soittaa *[[buk (rumpu)|buk]]*-rumpua. 

Pansorin alkuperä lienee Jeollan alueen šamanistisissa *muga*-lauluissa, mutta siihen ovat vaikuttaneet myös lukuisat muut paikalliset kansanperinteet ja kirjallisuuden muodot. Siitä tuli oma taidemuotonsa 1600- tai 1700-luvuilla, mutta se nousi erityiseen suosioon ja saavutti huippukautensa 1800-luvulla. Silloin alun perin vulgaarina viihteenä pidetty pansori nautti myös yläluokan suojelusta. Myöhemmin 1900-luvulla perinne taantui ja muuntui huomattavasti Japanin miehityskauden ja länsimaistumisen myötä, mutta on 1970-luvulta lähtien herättänyt jälleen kiinnostusta. Nykyään esitettäviksi on 12 kappaleen (*madang*) vakiintuneesta repertoaarista säilynyt vain viisi vanhaa pansori-kappaletta: *[[Chunhyangga]]*, *[[Simcheongga]]*, *[[Heungbuga]]*, *[[Sugungga]]* ja *[[Jeokbyeokga]]*. 

Pansoria esitettiin alun perin julkisilla paikoilla; *pan* tarkoittaakin avointa tilaa ja *sori* laulua tai ääntä. Pansori-esityksessä viuhkaa käyttävä laulaja kertoo rummun tarjoaman rytmin säestyksellä tarinan yhdistäen laulua, kertovaa puhetta ja dramaattisia eleitä. Yleisö osallistuu esitykseen aktiivisesti kannustushuudoin tai kommentein. Kokonaisen kappaleen esitys voi kestää 3–8 tuntia, mutta kappaleista voidaan esittää myös yksittäisiä osia tai lauluja.  

## Lähteet

  
## Aiheesta muualla

* Pansori epic chant Unesco
Korealainen musiikki

'''Korealaisessa''' **musiikissa** on sekä perinteisiä että nykyaikaisia lajityyppejä.

## Perinteinen musiikki

### Pansori
Pansori on musiikkia, jota esittää tavallisesti yhtye, johon kuuluu vain laulaja/kertoja ja rumpali. Pak Tongjin on yksi tunnetuimmista pansori-laulajista.

### Nongak
Nongak on lyömäsoitinmusiikkia, jota esittävään yhtyeeseen, jota kutsuttiin nimellä   *samul* on perinteisesti kuulunut noin 20-30 soittajaa. 1970-luvulta lähtien on syntynyt myös yhtyeitä, joissa on huomattavasti vähemmän soittajia, ja jotka sopivat paremmin sisätiloihin ja näyttämölle. Niitä kutsutaan nimellä *samulnori*. Samanniminen musiikkiryhmä perustettiin vuonna 1978, ja se toi vanhalle musiikille uutta suosiota.

### Sanjo
Sanjo on instrumentaalista musiikkia. Sitä esittäviin yhtyeisiin kuuluu perinteisesti sekä lyömä- että melodiasoittimia.

### Uskonnollinen musiikki
Korealainen uskonnollinen musiikki perustuu tavallisesti buddhalaisuuteen ja perinteisiin paikallisiin uskomuksiin. Sinawi on tavallisin korealaisen uskonnollisen musiikin lajityyppi. 

### Chongak
Chongak on kuninkaallista yhtyemusiikkia. Se on yleensä täysin instrumentaalista.

### Kagok
Kagok on kuninkaallista yhtyemusiikkia, jossa esiintyy yleensä sekä mies- että naislaulajia ja säestäviä soittimia.

## Hovimusiikki
Korealaisessa hovimusiikissa on kolme lajityyppiä; kiinalaisvaikutteiset aak ja tangak sekä puhtaasti korealainen hyangak.

### Aak
Aak syntyi kiinalaisesta rituaalimusiikista vuonna 1116. Tätä musiikkia on nykyään jäljellä enää kaksi kappaletta.

### Tangak
Tangakissa on vaikutteita sekä kiinalaisesta että korealaisesta musiikista. Aakin tavoin tangakiakaan ei ole jäljellä kuin muutamia kappaleita.

### Hyangak
Hyangakissa ei aakin ja tangakin tavoin ole kiinalaisia vaikutteita. Hyangakia esitetään oboeta muistuttavalla piri-soittimella sekä useilla jousisoittimilla.

## Populaarimusiikki
Korealainen populaarimusiikki on saanut paljon suosiota myös Korean ulkopuolella. Yleensä korealainen populaarimusiikki tulee Etelä-Koreasta.

### Trot
Trot on vanhin korealaisen populaarimusiikin lajityyppi. Joidenkin mukaan se on syntynyt japanilaisesta musiikin lajityypistä nimeltä enka.

### Tong
Tong on suosituimpia korealaisen populaarimusiikin lajityyppejä. Tong syntyi 1970-luvulla. Se on saanut paljon vaikutteita länsimaisesta populaarimusiikista.

### Norae Undong
Norae Undong oli 1970-1980-luvuilla erityisen suosittua ollutta korealaista rock-musiikkia.

### K-pop
K-pop on saanut vaikutteita muun muassa R&B:stä, rap-musiikista ja japanilaisesta populaarimusiikista.

## Lähteet

## Aiheesta muualla
Bhutanilainen musiikki

**[[Bhutan]]ilainen musiikki** on Bhutanin ulkopuolella melko tuntematonta. Bhutanilaisen musiikin lajityyppejä ovat muun muassa rigsar, zhungdra ja boedra. Bhutanilaisista muusikoista mainittakoon ainakin Jigme Drukpa.
Ml

**Ml** tarkoittaa seuraavia:

* 
* 
* 
* 
* 
* moottorilaiva, ml., polttomoottorin avulla kulkeva laiva
* miinalaiva, ml, sota-alus
* ML, ohjelmointikieli
* maahanlasku, ml, sotilasjoukkojen lasku ilma-aluksesta maahan
* maalaisliittolainen, ml, Maalaisliiton jäsen
* Mikkelin lääni, Ml., entinen lääni Suomessa
* merilaki, ML, laki
* Mainostajien Liitto, ML, mainostavien yritysten järjestö
* Master of Laws, M.L., anglosaksinen akateeminen arvo oikeustieteen alalta
* .
* mukaan luettu(i)na, ml.

## Lähteet
Åke Green

**Åke Ingemar Teodor Green** (s. 3. kesäkuuta 1941 Vingåker, Ruotsi) on pienen ruotsalaisen Borgholmin helluntaiseurakunnan pastori, joka tuomittiin kuukaudeksi ehdottomaan vankeuteen homoseksuaalisuuden vastaisen saarnan vuoksi. Åke Greenin valitettua hovioikeuteen tuomiota viharikoksesta ei pantu täytäntöön, ja hovioikeus vapautti Åke Greenin kaikista syytteistä 11. helmikuuta 2005 annetulla päätöksellä uskonnonvapaudesta annetun lainsäädännön perusteella.

Greenin asianajajan mukaan Greenin Ruotsin perustuslaissa määriteltyä oikeutta puhe- ja ilmaisuvapauteen oli loukattu alimman oikeusasteen päätöksellä. Toisaalta Ruotsin ”ilmaisunvapausperustuslaki” (*yttrandefrihetsgrundlag*) koskee ilmaisunvapautta ainoastaan joukkoviestimissä. Syyttäjä oli vaatinut Greenille Ruotsin laissa määrättyä enimmäisrangaistusta kansanryhmän vastaisesta kiihotuksesta eli neljää vuotta ehdotonta vankeutta.

Greenin tuomio herätti laajaa kansainvälistä huomiota tapauksena sananvapauden ja muiden oikeuksien ristiriitana. Tapauksen saamaa huomioarvoa kasvatti internetissä levinnyt yhdysvaltalaisen äärikristityn Westboron baptistikirkon pamfletti, jossa väitettiin vuonna 2004 Intian valtamerellä tapahtuneen maanjäristyksen olleen Jumalan kosto ruotsalaisille. Pamfletissa viitattiin myös Greenin tuomioon. Green sanoutui irti pamfletista ja piti nimensä käyttöä siinä tyrmistyttävänä ja epämiellyttävänä.

Vastaavaa tuomiota on myös vaadittu suuren Uppsalassa toimivan karismaattisen Livets Ord -seurakunnan johtohenkilöihin kuuluvalle pastori Ulf Ekmanille, mutta toistaiseksi näiden syytteiden ajamisesta on luovuttu odotettaessa hovioikeuden ennakkopäätöstä Åke Greenin tapauksesta.

Oikeusoppineiden piirissä Åke Greenin tapausta on seurattu myös merkittävänä kansainvälisenä ennakkotapauksena sanan- ja uskonnonvapauden rajoista, sillä esimerkiksi Yhdistyneen kuningaskunnan Englannissa ja Walesissa sekä Kanadassa on voimassa Ruotsia vastaava viharikoksia ja kiihotusta koskeva lainsäädäntö, mutta vastaavia uskonnon opettamiseen liittyviä ennakkotapauksia ei ole toistaiseksi käsitelty.

## Saarnasta
Omassa seurakunnassaan 20. heinäkuuta 2003 pitämässään saarnassa Green kuvasi homoseksuaalisuutta ”yhteiskuntaruumiin epänormaalina syöpäkasvaimena” ja esitti homoseksuaalien olevan ”pervertikkoja, joiden sukupuoliviettiä Saatana käyttää aseenaan Jumalaa vastaan”. Saarnassaan Green esitti myös, että ”me emme saa tuomita näitä ihmisiä, koska Jeesuskaan ei tuominnut heitä, vaan hän osoitti syvää kunnioitusta kaikille kohtaamilleen ihmisille”.

## Lähteet

## Aiheesta muualla
* The Ake Green Case 
* Greenin saarna kokonaisuudessaan 
* Korkeimman Oikeuden päätös 
* Yhdysvaltalainen pamfletti 
* Emaso (Exposing Myths About Sexual Orientation)
Kind of Blue

**Kind of Blue** on Miles Davisin johtaman kvintetin levyttämä albumi vuodelta 1959. Se on yksi menestyneimpiä ja arvostetuimpia jazzalbumeja, modernin jazzin levyklassikko.

*Kind of Blue* äänitettiin New Yorkissa kahdessa päivässä, 2. maaliskuuta ja 22. huhtikuuta 1959. Ennen äänitystilaisuuksia Miles Davis ei ollut tehnyt varsinaisia sävellyksiä eikä nuotitusta kappaleille, vaan hänellä oli vain mielessään joitakin sointuja ja melodioita. Hän kertoi ideansa soittajille ja neuvoi jokaista näistä erikseen. Kappaleet saatiin yhdellä otolla talteen niin kuin Davis halusi, ainoastaan "Flamenco Sketches" vaati kaksi ottoa.

*Kind of Blue* merkitsi aikoinaan suurta muutosta jazzissa. Big bandien suosio oli levyn ilmestymisaikoihin alkanut hiipua entisestään eikä bebop enää tuonut yleisölle tarpeeksi uutta. Levy edusti uutta modaaliseksi jazziksi kutsuttua suuntausta, jossa improvisaatio rakentuu skaaloihin sointuvaihdosten sijaan.

”Freddie Freeloaderissa” soittaa pianoa Wynton Kelly, koska Davis halusi bluesmaiseen soittoon erikoistuneen pianistin blues-tyylisempään kappaleeseen.

Kappaletta ”Blue in Green” pidetään Evansin sävellyksenä, vaikka se on levyn kannessa merkitty Davisille.

*Kind of Blue* valittiin vuonna 2002 Yhdysvaltain kongressin kirjaston kansalliseen ääniterekisteriin (National Recording Registry). *[[Rolling Stone]]* -lehden kaikkien aikojen 500 parhaan albumin listalla *Kind of Blue* on sijalla 12, parhaana jazzlevynä. Levyn alkumenestys ei ollut poikkeava, kultalevynkin se sai vasta 1993, mutta sittemmin myynti on räjähtänyt.

## Kappaleet

## Muusikot
* Miles Davis - trumpetti, johto
* Cannonball Adderley - alttosaksofoni, paitsi "Blue in Green"
* John Coltrane - tenorisaksofoni
* Bill Evans - piano, kansitekstit
* Wynton Kelly - piano, kappaleella "Freddie Freeloader"
* Paul Chambers - kontrabasso
* Jimmy Cobb - rummut

## Lähteet

## Kirjallisuutta
*Ashley Kahn, Kind of Blue: The Making of the Miles Davis Masterpiece, 2000
Aalborg

**Aalborg** (myös muodossa **Ålborg**) on Tanskassa Pohjois-Jyllannin alueella sijaitsevan Aalborgin kunnan keskustaajama. Vuoden 2017 alussa taajamassa oli 113 417 asukasta.

Aalborgin kaupunki sijaitsee Jyllannin niemimaalla Limvuonon etelärannalla. Aalborg on Tanskan neljänneksi suurin kaupunkitaajama Kööpenhaminan, Aarhusin ja Odensen jälkeen ja Pohjois-Jyllannin suurin kaupunki. Vuonna 2010 Aalborgissa  oli 102&nbsp;312 asukasta. Kaupungin motto on *"Vild med Verden"*.

## Historia
Aalborgin historia ulottuu yli 1&nbsp;000 vuoden taakse, jolloin viikingit asuttivat Limvuonon rannalla olevan alueen kauppapaikaksi. Aalborg on perustettu vuonna 1035 ja siitä tuli kaupunki vuonna 1342. Se kukoisti keskiajalla, ja oli jo 1300-luvulla yksi Tanskan suurimmista kaupungeista. Vuonna 1516 se sai monopoliaseman suolasillin kauppaan. Sillinkalastuksen väheneminen 1800-luvulla aiheutti talouslaman. 1900-luvulla siitä tuli teollisuuskaupunki. Saksalaiset laskuvarjojoukot valtasivat sen lentokentän  toisessa maailmansodassa.

Aalborgin yliopisto on perustettu 1974.

## Teollisuus
Aalborg on vanhastaan teollisuuskaupunki. 1800-luvun puolivälistä on kaupungissa tuotettu akvaviittia. Vuosisadan loppupuolella alkoi myös sementintuotanto.

## Kulttuuri
### Nähtävyyksiä
Aalborgin tärkeimpiä nähtävyyksiä ovat viikinkien hauta-alue ja sen yhteydessä toimiva viikinkimuseo sekä Aalborgin eläintarha. Taidemuseo Kunsten valmistui vuonna 1972.

### Urheilu
Aalborgin tunnetuin urheiluseura on jalkapallon Superliigassa pelaava Aalborg BK. Joukkue pelaa kotiottelunsa Aalborg Portland Parkissa.

## Lähteet

## Aiheesta muualla

*Aalborgin kunnan kotisivut 
*Virallinen turistisivu
*Aalborgin yliopisto